# Časť 2: Strategická časť

Strategická časť Programu hospodárskeho a sociálneho rozvoja obce Babín na roky 2015 – 2022 obsahuje stratégiu rozvoja obce pri zohľadnení jeho vnútorných princípov a špecifík a určuje hlavné ciele a priority ďalšieho rozvoja obce pri rešpektovaní princípov regionálnej politiky v záujme dosiahnutia vyváženého udržateľného rozvoja v základných troch oblastiach – hospodárskej, sociálnej a environmentálnej.

Zvolená stratégia PHSR obce Babín 2015 – 2022 je v súlade so základnou rozvojovou stratégiou **Európa 2020**, ktorou je dosiahnutie inteligentného, udržateľného a inkluzívneho rastu:

* Inteligentný rast prostredníctvom efektívnejšieho investovania do vzdelávania, výskumu a inovácií;
* Udržateľný rast vďaka prechodu na nízkouhlíkové hospodárstvo;
* Inkluzívny rast s veľkým dôrazom na tvorbu pracovných miest a zmiernenie chudoby.

Stratégia Európa 2020 pre naplnenie týchto troch priorít stanovuje päť cieľov v oblasti zamestnanosti, inovácií, vzdelávania, zmiernenia chudoby a klímy a energetiky:

* **Zamestnanosť**
  + zvýšiť mieru zamestnanosti obyvateľov vo veku 20 až 64 rokov na 75 %
* **Výskum a vývoj**
  + zvýšiť úroveň investícií do výskumu a vývoja na 3 % HDP
* **Zmena klímy a energetická udržateľnosť**
  + **znížiť emisie skleníkových plynov o 20 %** (alebo za predpokladu širšej globálne dohody až o **30 %) oproti úrovniam z roku 1990**
  + **získavať 20 % energie z obnoviteľných zdrojov**
  + **dosiahnuť 20-percentný nárast efektívnosti vo využívaní energie**
* **Vzdelávanie**
  + **zníženie miery predčasného ukončenia školskej dochádzky pod 10 %**
  + **minimálne 40 % podiel obyvateľov vo veku 30 – 34 rokov, ktorí majú ukončené vysokoškolské vzdelanie**
* **Boj proti chudobe a sociálnemu vylúčeniu**
  + aspoň **o 20 miliónov znížiť počet osôb, ktorým hrozí chudoba a sociálne vylúčenie**

Zvolená stratégia zároveň plne rešpektuje strategické ciele Národnej stratégie regionálneho rozvoja SR pre Žilinský samosprávny kraj:

* posilnenie a rozvoj inovačného potenciálu,
* zhodnotenie a posilnenie vnútorného potenciálu turizmu s prepojením na ochranu a tvorbu životného prostredia,
* nadregionálna a regionálna dopravná dostupnosť a kvalita služieb s dôrazom na cezhraničnú spoluprácu a nadregionálne väzby.

Rovnako tak PHSR obce Babín 2015 – 2022 rešpektuje nasledovné ciele obsiahnuté v **Programe hospodárskeho a sociálneho rozvoja Žilinského samosprávneho kraja pre roky 2014 – 2020:**

1. Dobudovať kvalitné prepojenie kraja s európskymi dopravnými a komunikačnými sieťami, zlepšiť kvalitu životného prostredia a zabezpečiť udržateľnosť a efektivitu využívania prírodných zdrojov.
2. Zvýšiť konkurencieschopnosť ekonomiky a zlepšiť podnikateľské prostredie v kraji.
3. Dosiahnuť vyššiu uplatniteľnosť ľudského kapitálu na trhu práce a sociálnu inklúziu všetkých znevýhodnených skupín.
4. Rešpektovaním a rozvíjaním špecifických čŕt regiónov na území kraja podporovať rast ich atraktívnosti.

Základným východiskovým predpokladom pre úspešnú rozvojovú stratégiu je existencia **spoločnej** vízie o ďalšom smerovaní rozvoja svojej obce / mesta / regiónu / krajiny. Vízia je želanou predstavou obyvateľov o budúcnosti, opisom ideálneho stavu, nie opisom cieľov. Dôležité nie je dosiahnuť ho za desať rokov, ale mať o budúcnosti spoločnú predstavu. Vízia je nástrojom na motiváciu, no len vtedy, ak je víziou spoločnou. Vízia je teda určitá predstava o tom ako má obec v budúcnosti vyzerať, tak aby vytváralo čo najlepšie životné podmienky pre svojich obyvateľov a jeho návštevníkov.

## 2.1 Vízia obce Babín

***„Babín chce byť modernou obcou s vybudovanou a bezpečnou infraštruktúrou, dostatkom plôch pre výstavbu bytov a rodinných domov, kvalitnými službami a dostatkom možností pre rozvoj kultúrnospoločenského a športového života pre svojich obyvateľov a návštevníkov. Komplexné sociálne komunitné služby, čisté životné prostredie pri maximálnom využívaní obnoviteľných zdrojov sú pýchou obce“***

Strategická časť PHSR vychádza z komplexnej analýzy obce. Programovú štruktúru návrhovej časti Programu hospodárskeho a sociálneho rozvoja obce Babín na roky 2015 - 2022 tvoria strategický rozvojový cieľ, ktorý vychádza z rozvojovej vízie obce, tri prioritné oblasti, korešpondujúce s rozvojovými politikami (hospodárskou, sociálnou a environmentálnou) so stanovenými prioritnými cieľmi, ktoré budú naplňované prostredníctvom opatrení, aktivít, resp. konkrétnych projektov.

***Štruktúra strategickej časti***

2.2 Rozvojová stratégia obce Babín v štruktúrovanej podobe

|  |  |  |  |
| --- | --- | --- | --- |
| **Vízia obce** | *„Babín chce byť modernou obcou s vybudovanou a bezpečnou infraštruktúrou, dostatkom plôch pre výstavbu bytov a rodinných domov, kvalitnými službami a dostatkom možností pre rozvoj kultúrnospoločenského a športového života pre svojich obyvateľov a návštevníkov. Komplexné sociálne komunitné služby, čisté životné prostredie pri maximálnom využívaní obnoviteľných zdrojov sú pýchou obce“* | | |
| **Strategický rozvojový cieľ** | Zvýšenie konkurencieschopnosti obce Babín v oblasti bývania, podnikania a rekreácie založenej na využívaní vnútorného potenciálu územia obce s dôrazom na rešpektovanie podmienok ochrany životného prostredia. | | |
| **Prioritná oblasť:** | **Prioritná oblasť:**  **Hospodárska politika** | **Prioritná oblasť:**  **Sociálna politika** | **Prioritná oblasť:**  **Environmentálna politika** |
| **Prioritný cieľ:** | *Mobilizovať vnútorný potenciál obce pre vyvážený rozvoj ekonomiky a hospodárstva založeného na využívaní kvalitnej a dostupnej infraštruktúry, rozvinutých verejných ako aj súkromných služieb a zavádzaním inovácií vo všetkých oblastiach.* | *Vytvoriť podmienky pre udržateľný rozvoj ľudských zdrojov a rast kvality obyvateľov Babína.* | *Znížiť nepriaznivé vplyvy ľudskej činnosti na kvalitu životného prostredia, zvýšiť ochranu obyvateľov pred vznikom živelných pohrôm, podporovať rast environmentálneho povedomia obyvateľov obce.* |
| **Rozvojové oblasti:** | * **Technická infraštruktúra** * **Podnikateľské prostredie** * **Cestovný ruch** * **Partnerská spolupráca** * **Inovácie** | * **Školstvo** * **Sociálne služby** * **Ľudské zdroje** * **Bytová politika** * **Kultúra** * **Šport, turistika a voľný čas** | * **Environmentálna infraštruktúra** * **Odpadové hospodárstvo** * **Kvalita životného prostredia a vzhľad obce** |
| **Opatrenia** | * 1. Dobudovať, modernizovať a rozširovať dopravný systém obce vrátane súvisiacej infraštruktúry spolu s riešením bezpečnosti obyvateľov a návštevníkov   2. Vytvárať podmienky pre rozvoj podnikateľského prostredia s ohľadom na tvorbu pracovných miest pri využití potenciálu obce   3. Vytváranie podmienok pre rozvoj cestovného ruchu   4. Vytváranie podmienok pre rozvoj informačnej spoločnosti a efektívnej verejnej správy   5. Rozvoj regionálnej, národnej a medzinárodnej spolupráce | * 1. Podpora rozširovania a modernizácie školskej a predškolskej infraštruktúry vrátane materiálno-technického zabezpečenia vzdelávacieho procesu   2. Podpora budovania a modernizácie sociálnej infraštruktúry obce s cieľom poskytovať komplexnú sociálnu starostlivosť pre všetky skupiny občanov   3. Vytváranie podmienok pre zvyšovanie kvality ľudských zdrojov pre trh práce s osobitným zreteľom na znevýhodnené skupiny obyvateľov   4. Podpora budovania, rozširovania a modernizácie bytového a domového fondu v obci vrátane súvisiacej infraštruktúry.   5. Vytváranie podmienok pre rozvoj kultúry, športu, voľnočasových aktivít pre obyvateľov a návštevníkov obce s osobitným zreteľom na deti a mládež   6. Vytváranie podmienok pre zachovávanie kultúrnych hodnôt a tradícií obce | * 1. Zvýšenie ochrany obce pred povodňami a zosuvmi pôdy   2. Skvalitňovanie a rozširovanie systému separovaného zberu vrátane zavádzania nových technológií a postupov v oblosti odpadového hospodárstva   3. Tvorba a úprava verejných priestranstiev, zachovávanie prírodných ekosystémov   4. Podpora a realizácia projektov na zníženie emisií a energetickej spotreby   5. Podpora a realizácia projektov na využívanie obnoviteľných zdrojov energie   6. Výstavba, rozširovanie a modernizácia infraštruktúry zásobovania a odvádzania vôd   7. Zvyšovanie environmentálneho povedomia obyvateľov obce |

*Tabuľka: Prehľad opatrení podľa prioritných oblastí*

|  |  |
| --- | --- |
| **Prioritná oblasť** | **Hospodárska politika** |
| Prioritný cieľ | *Mobilizovať vnútorný potenciál obce pre vyvážený rozvoj ekonomiky a hospodárstva založeného na využívaní kvalitnej a dostupnej infraštruktúry, rozvinutých verejných ako aj súkromných služieb a zavádzaním inovácií vo všetkých oblastiach.* |
| **Opatrenie 1.1** | Dobudovať, modernizovať a rozširovať dopravný systém obce vrátane súvisiacej infraštruktúry spolu s riešením bezpečnosti obyvateľov a návštevníkov |
| **Opatrenie 1.2** | Vytvárať podmienky pre rozvoj podnikateľského prostredia s ohľadom na tvorbu pracovných miest pri využití potenciálu obce |
| **Opatrenie 1.3** | Vytváranie podmienok pre rozvoj cestovného ruchu |
| **Opatrenie 1.4** | Vytváranie podmienok pre rozvoj informačnej spoločnosti a efektívnej verejnej správy |
| **Opatrenie 1.5** | Rozvoj regionálnej, národnej a medzinárodnej spolupráce |

|  |  |
| --- | --- |
| **Prioritná oblasť** | **Sociálna politika** |
| Prioritný cieľ | *Vytvoriť podmienky pre udržateľný rozvoj ľudských zdrojov a rast kvality obyvateľov Babína.* |
| **Opatrenie 2.1** | Podpora rozširovania a modernizácie školskej a predškolskej infraštruktúry vrátane materiálno-technického zabezpečenia vzdelávacieho procesu |
| **Opatrenie 2.2** | Podpora budovania a modernizácie sociálnej infraštruktúry obce s cieľom poskytovať komplexnú sociálnu starostlivosť pre všetky skupiny občanov |
| **Opatrenie 2.3** | Vytváranie podmienok pre zvyšovanie kvality ľudských zdrojov pre trh práce s osobitným zreteľom na znevýhodnené skupiny obyvateľov |
| **Opatrenie 2.4** | Podpora budovania, rozširovania a modernizácie bytového a domového fondu v obci vrátane súvisiacej infraštruktúry. |
| **Opatrenie 2.5** | Vytváranie podmienok pre rozvoj kultúry, športu, voľnočasových aktivít pre obyvateľov a návštevníkov obce s osobitným zreteľom na deti a mládež |
| **Opatrenie 2.6** | Vytváranie podmienok pre zachovávanie kultúrnych hodnôt a tradícií obce |

|  |  |
| --- | --- |
| **Prioritná oblasť** | **Environmentálna politika** |
| Prioritný cieľ | *Znížiť nepriaznivé vplyvy ľudskej činnosti na kvalitu životného prostredia, zvýšiť ochranu obyvateľov pred vznikom živelných pohrôm, podporovať rast environmentálneho povedomia obyvateľov obce.* |
| **Opatrenie 3.1** | Zvýšenie ochrany obce pred povodňami a zosuvmi pôdy |
| **Opatrenie 3.2** | Skvalitňovanie a rozširovanie systému separovaného zberu vrátane zavádzania nových technológií a postupov v oblosti odpadového hospodárstva |
| **Opatrenie 3.3** | Tvorba a úprava verejných priestranstiev, zachovávanie prírodných ekosystémov |
| **Opatrenie 3.4** | Podpora a realizácia projektov na zníženie emisií a energetickej spotreby |
| **Opatrenie 3.5** | Podpora a realizácia projektov na využívanie obnoviteľných zdrojov energie |
| **Opatrenie 3.6** | Výstavba, rozširovanie a modernizácia infraštruktúry zásobovania a odvádzania vôd |
| **Opatrenie 3.7** | Zvyšovanie environmentálneho povedomia obyvateľov obce |

**Programová časť – PHSR**

|  |  |  |  |
| --- | --- | --- | --- |
| **Opatrenie** | | **Projekt/Aktivita** | **Prioritná oblasť /**  **Rozvojová oblasť** |
| **Číslo opatrenia** | **Názov** |  |  |
| **2.1** | Podpora rozširovania a modernizácie školskej a predškolskej infraštruktúry vrátane materiálno-technického zabezpečenia vzdelávacieho procesu | * + 1. Vytvorenie kapacít jaslí | Sociálna politika /  Školstvo |
| * + 1. Rozšírenie kapacít a modernizácia priestorov materskej školy vrátane vnútorného vybavenia a vonkajšieho okolia s cieľom zvýšiť kvalitu predškolskej výchovy. | Sociálna politika /  Školstvo |
| * + 1. Pokračovanie v modernizácii budovy a areálu základnej školy s materskou vrátane vnútorného vybavenia a vonkajšieho okolia | Sociálna politika /  Školstvo |
| * + 1. Modernizácia telocvične vrátane jej vnútorného vybavenia | Sociálna politika /  Školstvo |
| * + 1. Vytváranie zelených oáz pri školskom areáli | Sociálna politika /  Školstvo |